cyanic-selkie/wikianc huggingface dataset:
Γενικές εκλογές στο Νεπάλ 2022
Ανάλυση και επακόλουθα
Μετά την αποτυχία των συνομιλιών για την κατανομή της εξουσίας μεταξύ της Δημοκρατικής Συμμαχίας στις 25 Δεκεμβρίου 2022, ο πρόεδρος του CPN (Μαοϊκό Κέντρο) Pushpa Kamal Dahal παρουσίασε την αξίωσή του για τη θέση του πρωθυπουργού με την υποστήριξη του CPN (UML), του Κόμματος Rastriya Swatantra, του Κόμματος Rastriya Prajatantra. Λαϊκό Σοσιαλιστικό Κόμμα, Κόμμα Τζαναμάτ, Κόμμα Nagrik Unmukti και τριών ανεξάρτητων. Ο Νταχάλ ορκίστηκε πρωθυπουργός για τρίτη φορά την επόμενη μέρα με οκταμελές υπουργικό συμβούλιο αποτελούμενο από βουλευτές του κόμματός του, CPN (UML), Rastriya Swatantra Party και Janamat Party, με την στήριξη με ανταμοιβή των RPP, PSP, NUP και τρεις ανεξάρτητοι.
Η εναρκτήρια συνεδρίαση είχε προγραμματιστεί για τις 9 Ιανουαρίου 2023. Ο Dahal εξασφάλισε ψήφο εμπιστοσύνης στις 10 Ιανουαρίου 2023 με 268 ψήφους υπέρ του και μόνο δύο βουλευτές από το Νεπάλ Majdoor Kisan Party και Rastriya Janamorcha ψήφισαν εναντίον του.
Παραπομπές
Κατηγορία:Σελίδες με μη επιθεωρημένες μεταφράσεις 2022 Νεπαλ
Θανάσης Ζελίδης
Ο Θανάσης (Σάκης) Ζελίδης ήταν Έλληνας διεθνής ποδοσφαιριστής, ο οποίος ξεκίνησε από τον Πανσερραϊκό και συνέχισε στον Άρη και την Κόρινθο. Τον τελευταίο χρόνο της ζωής του αγωνιζόταν στην Τριανταφυλλιά Σερρών, ως παίκτης και προπονητής.
Καριέρα
Ο Ζελίδης ξεκίνησε την καριέρα του από τον Πανσερραϊκό το 1973, σε ηλικία δεκαεννέα ετών. Αφού έπαιξε σε 29 παιχνίδια και σκόραρε τέσσερα γκολ, κλήθηκε στην εθνική νέων της Ελλάδας, με την οποία έφθασε ως την ημιτελική φάση του ευρωπαϊκού πρωταθλήματος νέων του 1974.
Συνέχισε να αγωνίζεται στην πρώτη εθνική κατηγορία για τα επόμενα τρία χρόνια με τον Πανσερραϊκό, γράφοντας περισσότερες από εκατό συμμετοχές σε πρωτάθλημα και κύπελλο, με καλύτερη θέση την δωδέκατη που κατέκτησε το 1974-75.
Το καλοκαίρι του 1977 μεταγράφηκε στον Άρη, όπου παρέμεινε ως τον Δεκέμβριο του 1980. Με τους "κίτρινους" αγωνίστηκε σε 81 αγώνες και έπαιξε για μία και μοναδική φορά σε αγώνα ευρωπαϊκής διοργάνωσης, όταν μπήκε ως αλλαγή στον εντός έδρας αγώνα απέναντι στην Ίπσουιτς το φθινόπωρο του 1980.
Συνέχισε στην Κόρινθο, παίζοντας στην πρώτη κατηγορία ως το 1982 και συνεχίζοντας για άλλον ένα χρόνο στην Β' Εθνική.
Τις τελευταίες σεζόν της καριέρας του, ήταν ποδοσφαιριστής και προπονητής της ομάδας του Α.Ο. Τριανταφυλλιάς Σερρών και άφησε την τελευταία του πνοή στο γήπεδο, στις 10 Μαρτίου 1985, από καρδιακή προσβολή.
Πηγές
Κατηγορία:Έλληνες ποδοσφαιριστές Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Πανσερραϊκού Κατηγορία:Ποδοσφαιριστές Π.Α.Σ. Κορίνθου Κατηγορία:Επιθετικοί ποδοσφαιριστές
Ευρωπαϊκός Οργανισμός Φοιτητών Φαρμακευτικής
Ο Ευρωπαϊκός Οργανισμός Φοιτητών Φαρμακευτικής (αγγλ. European Pharmaceutical Students’ Association- EPSA), είναι μια μη κυβερνητική, μη κερδοσκοπική, μη πολιτική και μη θρησκευτική οργάνωση-ομπρέλα, αποτελούμενη από 45 Οργανώσεις Φοιτητών Φαρμακευτικής από 37 χώρες και εκπροσωπεί πάνω από 100.000 φοιτητές φαρμακευτικής στην Ευρώπη. Το μότο της EPSA “Bringing Pharmacy, Knowledge and Students together”, αντικατοπτρίζει την κινητήριο δύναμη του οργανισμού, που είναι να προάγει τις ιδέες και τις απόψεις όλων των φοιτητών φαρμακευτικής της Ευρώπης, με τελικό στόχο τη βελτίωση της Εκπαίδευσης, του Φαρμακευτικού Επαγγέλματος και τις επιστημονικές εξελίξεις στον τομέα της Φαρμακευτικής. Η EPSA έχει τα κεντρικά της, στις Βρυξέλλες, στο Βέλγιο, στα γραφεία της PGEU.
Γενική Συνέλευση
Η γενική συνέλευση (General Assembly) της EPSA, είναι η ανώτατη αρχή και το σώμα που παίρνει τις αποφάσεις για τον οργανισμό. Η γενική συνέλευση αποτελείται από εκπροσώπους όλων των Ordinary και Associate μελών της EPSA, που μιλούν εκ μέρους των οργανισμών τους. Πραγματοποιείται δύο φορές το χρόνο - μία κατά τη διάρκεια του Eτήσιου Συνεδρίου (Annual Congress) της EPSA και μία κατά τη διάρκεια του Φθινοπωρινού Συνεδρίου (Autumn Assembly) της EPSA.
Διοικητικό Συμβούλιο
Το διοικητικό συμβούλιο της EPSA εκλέγεται από τη γενική συνέλευση κάθε χρόνο στο ετήσιο συνέδριό της. Του διοικητικού συμβουλίου ηγούνται τα Ανώτατα Στελέχη (Εxecutive), και συνολικά το διοικητικό συμβούλιο συνεργάζεται όλο το χρόνο με τις ομάδες-μέλη της EPSA, για να επιτύχουν τους στόχους του οργανισμού.
Ανώτατα Στελέχη
Τα Ανώτατα Στελέχη του διοικητικού συμβουλίου είναι υπεύθυνα για τις σχέσεις του οργανισμού και ηγούνται όλων των εργασιών που γίνονται στο όνομα του οργανισμού σε διάφορους τομείς. Τα Ανώτατα Στελέχη αποτελούνται από 8 εκλεγμένα μέλη και από τον πρόεδρο του αμέσως προηγούμενου έτους.
Πρόεδρος (president@epsa-online.org) – η κύρια αρμοδιότητά του είναι να συντονίζει όλες τις δραστηριότητες του Οργανισμού.
Αντιπρόεδρος για τις Εσωτερικές Υποθέσεις (vp.ia@epsa-online.org) – είναι υπεύθυνος για τη διατήρηση της επικοινωνίας στο εσωτερικό του Οργανισμού κα είναι ο κύριος κρίκος επικοινωνίας με τους Liaison Secretaries.
Γενικός Ταμίας (treasurer@epsa-online.org) — η κύρια αρμοδιότητά του είναι να φροντίζει τα οικονομικά του Οργανισμού.
Αντιπρόεδρος για τα Εκπαιδευτικά Ζητήματα (vp.education@epsa-online.org) – είναι υπεύθυνος για οποιαδήποτε συζήτηση σχετικά με εκπαιδευτικά ζητήματα γίνεται εντός του Οργανισμού και είναι ο κύριος σύνδεσμος με τις Επιτροπές Υποδοχής των συνεδρίων, σχετικά με το θέμα του συνεδρίου και το εκπαιδευτικό πρόγραμμα.
Vice President of Public Relations (vp.pr@epsa-online.org) – his primary task is to coordinate all the activities in EPSA related to the image and promotion of the Association.
Vice President of External Relations (vp.er@epsa-online.org) – his primary duty is to strengthen the relations between European pharmaceutical students and practicing professionals, as well as other student organisations with similar aims.
Immediate Past President (ipp@epsa-online.org) – The Immediate Past President is in the EPSA Executive in an advisory role.
Η ομάδα της EPSA αποτελείται από 30 μέλη που χωρίζονται σε τμήματα: το Τμήμα Εσωτερικών Υποθέσεων, το Τμήμα Εκπαιδευτικών Ζητημάτων, το Τμήμα Δημοσίων Σχέσεων, το Τμήμα Εξωτερικών Σχέσεων και το Τμήμα Ευρωπαϊκών Ζητημάτων. Τα καθήκοντα και οι υποχρεώσεις του κάθε τμήματος μπορούν να βρεθούν στην επίσημη ιστοσελίδα του Οργανισμού.
Liaison Secretaries
Οι Liaison Secretaries της EPSA εκλέγονται από τους οργανισμούς-μέλη και η κύρια αρμοδιότητά τους είναι να εξασφαλίσουν την ένταξη των δραστηριοτήτων και των διαφόρων προγραμμάτων της ΕPSA σε τοπικό επίπεδο και να ενισχύσουν την επικοινωνία και τη σύνδεση μεταξύ του διοικητικού συμβουλίου του Oργανισμού και του εκάστοτε Εθνικού Οργανισμού- μέλους.
Επιτροπή συντονισμού του Individual Mobility Project (IMP)
Αρμοδιότητα της επιτροπής αυτής είναι η ανάπτυξη  και η προώθηση του Individual Mobility Project της ΕPSA.
Πλατφόρμα Εκπαιδευτικών και Επαγγελματικών Ζητημάτων (EduProf)
Στόχος της πλατφόρμας αυτής είναι να αυξηθεί το επίπεδο υπεράσπισης στην EPSA, έτσι ώστε να υποστηρίζει και να εξυπηρετεί τους σκοπούς των χωρών-μελών της. Ο μεγαλύτερος στόχος είναι η έκδοση και δημοσίευση πολιτικών εγγράφων που θα υπερασπίζονται τις απόψεις των μελών της Οργάνωσης. Κάθε χώρα-μέλος της Οργάνωσης μπορεί να αντιπροσωπεύεται στην πλατφόρμα αυτή με το πολύ δύο αντιπροσώπους που εκλέγονται από την εκάστοτε χώρα- μέλος.
Αυτόνομα Μέλη, Φίλοι της Οργάνωσης και Παρατηρητές
Φοιτητές φαρμακευτικής και πρόσφατοι απόφοιτοι μεχρι 2 χρόνια μετά την αποφοίτηση και από χώρες που είναι μέλη του Συμβουλίου της Ευρώπης, μπορούν να γίνουν Αυτόνομα Μέλη, με την προϋπόθεση να μην εκπροσωπούνται οι ίδιοι ήδη στην EPSA από κάποια Οργάνωση-Μέλος.
Μεμονωμένα άτομα, οργανώσεις, εταιρείες και άλλες ομάδες που θέλουν να υποστηρίξουν την ΕPSA και να συμμετέχουν στις δράσεις της, μπορούν να κάνουν αίτηση για Φίλοι της Οργάνωσης.
Board of Trustees
Aπαρτίζεται από καταξιωμένους επαγγελματίες από διαφορετικούς φαρμακευτικούς κλάδους που βοηθούν το διοικητικό συμβούλιο της Οργάνωσης με τις γνώσεις και τις επαφές τους.
Επίτιμα Μέλη
Ο τίτλος δίνεται ειδικά σε άτομα, με αξιοσημείωτη συνεισφορά στον Οργανισμό.
Υποεπιτροπές
Οι ενεργές υποεπιτροπές αυτή τη στιγμή είναι το Συμβουλευτικό Δίκτυο των Αποφοίτων και η Υποεπιτροπή Δημοσίων Σχέσεων. Το πρώτο αποτελείται από πρώην μέλη της ομάδας της EPSΑ που συμβουλεύουν την τρέχουσα ομάδα, ενώ το δεύτερο αποτελείται από μέλη της EPSA που βοηθούν το τμήμα Δημοσίων σχέσεων με την επιμέλεια των κειμένων, τον σχεδιασμό και άλλες εργασίες.
Ετήσιο Συνέδριο (Annual Congress)
Το Ετήσιο Συνέδριο είναι το μεγαλύτερο συμβάν στο ημερολόγιo της EPSA, και δίνει δυνατότητα σε όλα τα μέλη της οργάνωσης να συναντηθούν και να συζητήσουν τόσο για την οργάνωση όσο και για το φαρμακευτικό επάγγελμα γενικότερα. Συμβαίνει συνήθως τον Απρίλιο. Αποτελείται από ένα εκπαιδευτικό πρόγραμμα (workshops και trainings), από κοινωνικό πρόγραμμα και από το General Assembly. Το επόμενο Ετήσιο Συνέδριο θα πραγματοποιηθεί στη Λυών της Γαλλίας το 2020. αριστερά|χωρίς-πλαίσιο
Φθινοπωρινό Συνέδριο (Autumn Assembly)
Το Φθινοπωρινό Συνέδριο είναι το δεύτερο σημαντικότερο συμβάν και συμβαίνει συνήθως τον Οκτώβριο. το συνέδριο αυτό έχει ως στόχο να δώσει την ευκαιρία στα μέλη της Οργάνωσης να κάνουν μια ανασκόπηση και μια κριτική της δουλειάς που έχει γίνει από τον Οργανισμό μέχρι τα μισά του χρόνου και την ίδια στιγμή να ανανεώσει το κίνητρο και τη δέσμευση των μελών. Το επόμενο φθινοπωρινό συνέδριο θα γίνει στο Poreč της Κροατίας τον Οκτώβριο του 2019. δεξιά|χωρίς-πλαίσιο
Καλοκαιρινό Camp (Summer University)
Το τρίτο σημαντικότερο συμβάν του χρόνου συμβαίνει συνήθως στα τέλη Ιουλίου. Το 21ο καλοκαιρινό camp θα πραγματοποιηθεί στο Portorož της Σλοβενίας τον Ιούλιο του 2019.
Annual Reception
Το ΑR οργανώνεται κάθε χρόνο συνήθως το Φεβρουάριο στις Βρυξέλλες, στο Βέλγιο, όπου βρίσκονται και τα κεντρικά της ΕPSA. Στόχος είναι η ομάδα της ΕPSA να παρουσιάσει τη δουλειά και τις δραστηριότητες του Oργανισμού στους έμπιστους επαγγελματίες, σε συνεργάτες και οποιονδήποτε φορέα μπορεί να ενδιαφέρεται για το έργο της EPSA.
Δημόσιες Σχέσεις
δεξιά|μικρογραφία|168x168εσ| EPSA Newsletter.
Newsletter
Το ενημερωτικό δελτίο είναι το επίσημο έντυπο της EPSA, και περιέχει άρθρα από τους επίσημους εκπροσώπους του Οργανισμού, από μέλη και από επαγγελματίες και αποσκοπεί στη διάδοση των τελευταίων εξελίξεων της EPSA όσον αφορά τα έργα της και στην ανταλλαγή γνώσεων και εμπειριών μεταξύ τους. Δημοσιεύεται τρεις φορές το χρόνο.
Μonthly Dose
Στοχεύει να ενημερώσει σχετικά με την EPSA, άτομα που δεν είναι πολύ εξοικειωμένα με τον Οργανισμό. Δημοσιεύεται κάθε μήνα από τον Συντονιστή Εκδόσεων της EPSA και περιέχει πληροφορίες σχετικά με συναφή έργα της EPSA και των οργανισμών-μελών, επερχόμενες εκδηλώσεις και πρόσφατα άρθρα και δημοσιεύσεις.
ESSP (EPSA Students 'Science Publication)
Το ESSP συλλέγει και δημοσιεύει περιλήψεις του επιστημονικού έργου μελών της EPSA. Όλες οι περιλήψεις εξετάζονται από την EUFEPS (Ευρωπαϊκή Ομοσπονδία Φαρμακευτικών Επιστημών) ώστε οι φοιτητές να λαμβάνουν επαγγελματικά σχόλια και κριτικές. Δημοσιεύεται τρεις φορές το χρόνο.
Εγχειρίδιο Δραστηριοτήτων
Δημοσιεύεται μία φορά το χρόνο και περιέχει πληροφορίες σχετικά με τα επιτεύγματα και τις δραστηριότητες του παρελθόντος ημερολογιακού έτους.
Εducational Outcomes
Η EPSA συλλέγει και δημοσιεύει τα συμπεράσματα σχετικά με το εκπαιδευτικό περιεχόμενο των εκδηλώσεων της EPSA και των δραστηριοτήτων μέσω διαδικτύου, όπως τα διαδικτυακά σεμινάρια.
EPSA Blog
Συνδεδεμένο με τον ιστότοπο της EPSA, είναι το Blog της EPSA. Εδώ δημοσιεύονται τακτικά άρθρα σχετικά με τις δραστηριότητες της EPSA, δραστηριότητες μελών της, και άρθρα από εξωτερικούς φορείς.
Ιστοσελίδα της EPSA
Η επίσημη πηγή πληροφοριών για το EPSA είναι η ιστοσελίδα της EPSA, όπου υπάρχουν πληροφορίες για όλες τις δράσεις και τις δραστηριότητες, καθώς και όλες οι εκδόσεις της Οργάνωσης.
Διαδικτυακό σεμινάριο για το Έργο και τις Δραστηριότητες της EPSA
Για να έρθει η EPSA πιο κοντά στα μέλη της, διοργανώνεται ένα διαδικτυακό σεμινάριο για τα Έργα και τις Δράσεις της EPSA δύο φορές ανά θητεία.
Ημερολόγιο Εκδηλώσεων και Δραστηριοτήτων της EPSA
Το Ημερολόγιο Εκδηλώσεων και Δραστηριοτήτων της EPSA είναι ένα ημερολόγιο εκπαιδευτικών ευκαιριών προσβάσιμων σε Ευρωπαίους φοιτητές φαρμακευτικής και πρόσφατους αποφοίτους, που οργανώνεται από επαγγελματίες ή μέλη της EPSA. Είναι διαθέσιμο στον ιστότοπο της EPSA και στο LLeaP.
Δίκτυο αποφοίτων της EPSA
Το πρόγραμμα EPSA για τους αποφοίτους στοχεύει στη σύνδεση της σημερινής ομάδας της EPSA και των μελών με τα παλαιά μέλη, προκειμένου η EPSA να εξελιχθεί με τις συμβουλές, την εμπειρία και την καθοδήγηση αυτών των ανθρώπων. Μέρος του Προγράμματος Αποφοίτων είναι επίσης το Σαββατοκύριακο Αποφοίτων (AW), το οποίο διοργανώνεται κατά τη διάρκεια των Συνεδρίων της EPSA και το Συμβουλευτικό Δίκτυο Αποφοίτων (AAB), το οποίο έχει συσταθεί για να παρέχει συμβουλές και υποστήριξη στη σημερινή ομάδα της EPSA.
Συζητήσεις Επόμενης Γενιάς και Εκπαίδευση Επόμενης Γενιάς
Σκοπός των δραστηριοτήτων αυτών είναι να παρουσιαστούν οι εργασίες της ομάδας της EPSA στα ενδιαφερόμενα μέλη της. Οι συζητήσεις γίνονται διαδικτυακα περίπου ένα μήνα πριν από το Ετήσιο Συνέδριο, ενώ η Εκπαίδευση πραγματοποιείται το Σαββατοκύριακο πριν από το Ετήσιο Συνέδριο.
Εκπαιδευτική Πλατφόρμα διά βίου μάθησης (LLeaP)
Η πλατφόρμα αυτή παρέχει σε φοιτητές φαρμακευτικών επιστημών που δραστηριοποιούνται επαγγελματικά και συμμετέχουν σε εκπαιδευτικές δραστηριότητες, την ευκαιρία να κερδίσουν απτή πίστωση για αυτές τις δραστηριότητες. Εισάγει επίσης, σε πρώιμο στάδιο της ανάπτυξης αυτών των μελλοντικών επαγγελματιών υγείας, τις σημαντικές αρχές της διά βίου μάθησης, ενώ παράλληλα καθιερώνει τη σημασία της καταγραφής των επαγγελματικών δραστηριοτήτων και της προώθησής τους μεταξύ φοιτητών και αποφοίτων μέσω μιας πλατφόρμας.
Βιβλίο Μεθοδολογίας
Το Βιβλίο Μεθοδολογίας είναι μια συλλογή των απόψεων των Ευρωπαίων  Φοιτητών φαρμακευτικής για την φαρμακευτική εκπαίδευση στην Ευρώπη. Το βιβλίο μεθοδολογίας ενημερώνεται ανά πενταετία και συμπληρωματικές δραστηριότητες, τόσο σε Ευρωπαϊκό όσο και σε εθνικό / τοπικό επίπεδο οργανώνονται καθ 'όλη τη διάρκεια της θητείας.
Δημόσια Υγεία και Κοινωνικές Υπηρεσίες
Οι εκστρατείες δημόσιας υγείας εκτελούνται μέσω των μέσων κοινωνικής δικτύωσης και σε τοπικό / εθνικό επίπεδο από τις ενώσεις-μέλη της EPSA. Διαφορετικές δραστηριότητες κοινωνικών υπηρεσιών, όπως οι αγώνες δρόμου με φιλανθρωπικό χαρακτήρα και η συλλογή ρούχων, οργανώνονται κατά τη διάρκεια της θητείας, στα συνέδρια της EPSA και online.
Ημέρα Επιστήμης EPSA
Η Ημέρα της Επιστήμης λαμβάνει χώρα κατά τη διάρκεια του Ετήσιου Συνεδρίου της EPSA. Ο κύριος στόχος είναι να παρουσιαστεί σε όλους τους συμμετέχοντες το ερευνητικό έργο που έχει αναπτυχθεί από τους συμφοιτητές και συναδέλφους τους που έχουν πραγματοποιήσει ερευνητικές εργασίες στις σχολές τους ή κάνοντας ένα MSc / PhD. Η παρουσίαση γίνεται με poster ή/και προφορική παρουσίαση.
EPSA Science! Μonthly
Το EPSA Science! Monthly οργανώνεται γύρω από ένα συγκεκριμένο θέμα κάθε μήνα. Έξι διαφορετικά επιστημονικά άρθρα φαρμακευτικής παρουσιάζονται μια φορά το μήνα  στην ιστοσελίδα της EPSA και στα μέσα κοινωνικής δικτύωσης της EPSA.
Επιστημονικές επισκέψεις
Οι επιστημονικές επισκέψεις επιτρέπουν σε φοιτητές που ενδιαφέρονται για την επιστήμη να έρθουν σε επαφή με τον επαγγελματικό κόσμο. Οργανώνονται κατά τη διάρκεια των συνεδρίων και σε τοπικό επίπεδο από τις ομάδες- μέλη της EPSA.
Science Blog
To Science Blog είναι μια διαδραστική πλατφόρμα που στόχο έχει να φέρει την επιστήμη πιο κοντά στα μέλη της EPSA. Εκεί δημοσιεύονται άρθρα πάνω σε διάφορα θέματα καθώς και διάφορες διαδραστικές δραστηριότητες.
EPSA Training Project
Τα training είναι μια μέθοδος μη τυπικής εκπαίδευσης. Οι συμμετέχοντες διασκεδάζουν, ενώ πειραματίζονται μέσω μιας μαθησιακής δραστηριότητας που ενθαρρύνει την καλή στάση απέναντι στη δια βίου μάθηση και την αυτο-ανάπτυξη. Τα trainings μπορεί να πραγματοποιηθούν σε εκδηλώσεις της EPSA, αλλά υπάρχει και η δυνατότητα να προσκαλέσετε εκπαιδευτές της EPSA στην πόλη σας!
Διαγωνισμοί Μέσων Κοινωνικής Δικτυωσης
Το Τμήμα Δημοσίων Σχέσεων διοργανώνει διάφορους διαγωνισμούς στα μέσα κοινωνικής δικτύωσης καθ'όλη τη διάρκεια του έτους και όλα τα μέλη της EPSA μπορούν να λάβουν μέρος σε αυτούς.
Πρόγραμμα Ατομικής Κινητικότητας
Το Πρόγραμμα Ατομικής Κινητικότητας (IMP) είναι ένα πρόγραμμα που δίνει την ευκαιρία σε σπουδαστές φαρμακευτικής, ειδικά σε εκείνους που βρίσκονται στα τελευταία έτη των σπουδών τους, καθώς και στους πρόσφατους πτυχιούχους φαρμακευτικής από όλους τους οργανισμούς-μέλη της EPSA, να αποκτήσουν επιπρόσθετη εργασιακή εμπειρία σε πραγματικό χρόνο, κυρίως στους τομείς της έρευνας και της βιομηχανίας.
TWINNET
Το TWINNET είναι ένα πρόγραμμα που έχει σχεδιαστεί για να ενισχύσει τη συνεργασία μεταξύ των Ενώσεων-μελών της EPSA.
Οδηγός Σπουδαστών
Ο Οδηγός Σπουδαστών είναι μια πλατφόρμα που προσφέρει πληροφορίες σχετικά με τις ευκαιρίες Erasmus για φοιτητές φαρμακευτικών επιστημών, καθώς και πληροφορίες σχετικά με τις σπουδές και τις συνθήκες διαβίωσης σε διάφορες Ευρωπαϊκές πόλεις.
EPSA Humanitarian Mobility Project
Το πρόγραμμα αυτό της EPSA έχει ως στόχο να συνδυάσει την κινητικότητα και την παροχή ανθρωπιστικής βοήθειας. Τα μέλη της EPSA που θα επιλεχθούν, ταξιδεύουν σε μια συγκεκριμένη τοποθεσία και βοηθούν όσους έχουν ανάγκη μέσω διάφορων δραστηριοτήτων
EPSA Mentoring Project
Το πρόγραμμα αυτό έχει ως στόχο να φέρει σε επικοινωνία τους επαγγελματίες με τους φοιτητές, προκειμένου να τους παράσχουν καθοδήγηση και μια διεθνή προοπτική ανάπτυξης.
Σελίδα καριέρας
Η σελίδα καριέρας παρέχει πληροφορίες σχετικά με τους πιθανούς τομείς απασχόλησης των φαρμακοποιών. Διατίθεται στον ιστότοπο της EPSA και στο LLeaP.
Έκθεση καριέρας
Εκθέσεις καριέρας διοργανώνονται σε εκδηλώσεις της EPSA. Οι συνέταιροι της EPSA και της οργανωτικής επιτροπής συμμετέχουν με περίπτερα και σύντομες παρουσιάσεις. Οργανώνονται επίσης και άλλες διαδραστικές δραστηριότητες.
Μπαρμπανία
Η Μπαρμπανία (ιταλικά: Barbania) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Παραπομπές
Κατηγορία:Δήμοι της Μητροπολιτικής Πόλεως του Τορίνο
Νικόδημος επίσκοπος Έλους
Βίος
Ο Νικόδημος γεννήθηκε στη Λειβαδιά, Στη δεκαετία του 1680 μετέβη στη Βενετία και υπηρετεί ως διάκονος στο ναο του Αγίου Γεωργίου των Ελλήνων και εργαζόμενος ως διορθωτής στο τυπογραφείο του Νικόλαου Σάρου. Εκεί επιμελήθηκε τον Θησαυρό του Δαμασκηνού, υποδιακόνου και Στουδίτη Θεσσαλονικέως. Επίσης διετέλεσε επόπτης στη Φλαγγίνειο Σχολή μεταξύ 1685-1586. Στη Βενετία παρέμενε μέχρι το 1691 και μετέβη στην Πάτρα για να διδάξει στο αθηναϊκό εκαιδευτήριο, το οποίο είχε μετεγκατασταθεί από την Αθήνα στην Πάτρα μετά την καταστροφή της Αθήνας από τον Φραντσέσκο Μοροζίνι.Εκεί δίδαξε γραμματική και ρητορική στην ελληνικη και λατινική γλώσσα μεταξύ 1691-1694. Το 1694 έφυγε από την Πάτρα για άγνωστο λόγο, ίσως διότι δεν ανταπικρήθηκε στα καθήκοντά του -βάσει και της αναφοράς που συνέταξαν οι Αθηναίοι επίτροποι στην επιτροπή της ελληνικής κοινότητας της Βενετίας- και επέστρεψε στη Βενετία. Στα 1697 πάντως εντοπίζεται να επιμελείται την ανατύπωση ενός ευαγγελίου στο τυπογραφείο του Νικόλαου Σάρου. Το 1696 ήταν υποψήφιος για την πλήρωση του χηρεύσαντος μητροπολιτικού θρόνου της Λακεδαιμονίας. Ο Νικόδημος φίλα προσκείμενος στις βενετικές αρχές προσηλθε στην τοπική συνεδρίαση για την εκλογή. Ρωτήθηκε από τους παριστάμενους για τον λόγο της εμφάνισής του και εκείνος απάντησε: όπως και υμείς. Του ζητήθηκε εν συνεχεία να παρουσιάσει ομολογία πίστεως κι εκείνος απάντησε ο αρχιερεύς δηλοί τον θεόν καιπατέρα,ο ιερεύς τον υιόν και λόγον, ο δε διάκονος το πανάγιον πνεύμα. Μια τέτοια ομολογία προκάλεσε την έκπληξη των παρισταμένων και απέρριψαν την υποψηφιότητα του Νικόδημου. Όμως σύμφωνα με την αναφορά του Γενικού Προνοητού της Θάλασσας Alessandro Molin ο Νικόδημος απέτυχε να εκλεγεί μητροπολιτης για μία ψήφο, έναντι του ανθυποψηφίου του Κυπριανού, επισκόπου Βρεσθένης.
Μητροπολίτης Έλους
Μετά από απόφαση του Δόγη της Βενετίας τον Ιούνιο του 1699 και αντίθετα προς το Κανονικό Δίκαιο της Ανατοικής Ορθόδοξης Εκκλησίας, οιυποψήφιοι Έλους και Δαμαλών θα εκλέγονταν από τον Γενικό Προνοητή της Θάλασσας, τον ανώτερο βενετό αξιωματούχο των κτήσεωςν της Ανατολής και αρμόδιο για την εκλογή των ορθοδόξων επισκόπων στην Πελοπόννσησο. Συνυποψήφιοί του ήταν ο πρωτόπαππας Αντρέας Αρταβάνης από την Κεφαλλονιά, ο Νεόφυτος Πελεκάνος, ο Μακάριος Κουτούφαρης και ο Νικόδημος Βαβατένης. Στην αναφορά του Γενικού προνοητή ο Νικόδημος εγκωμιάζεται για το ήθος και τη μόρφωσή του, αλλά και για την συνεργασία του στη συλλογή φόρων από τους κατοίκους της Μάνης. Τελικά ο Νικόδημος εκλέγεται επίσκοπος Έλους στις 5 Σεπτεμβρίου 1700. και ευχαριστεί τον Μονεμβασίας Γρηγόριο και τους υπ' αυτόν επισκόπους για την εκλογή του. Από τις πρώτες ενέργειές του μετά την ανάληψη των καθηκόντων του ήταν να πληροφορηθεί σχετικά με την κατάσταση των ναών της περιφέρειας της ευθύνης του και ποια τα ακριβή όρια της δικαιοδόσίας του. Επιθυμεί επίσης να επισκεφθεί τον πατριάρχη Κωνσταντινουπόλεως κάτι όμως που οι Βενετικές αρχές δεν του το επέτρεψαν.
Η φυγή από την Πελοπόννησο
Από την Πελοπόννησο έφυγε μετά την επικράτηση των Τούρκων στην περιοχή περί τα 1718 και αναζήτησε μεγαλύτερη ασφάλεια στα νησιά του Αιγαίου. Την περίοδο αυτή πραγματοποιέι το ταξίδι στην Κωνσταντινούπολη με το πρόσχημα της ζητείας και εφοδιασμένος με συστατικές επιστολές της Μονής της Πάτμου.
Το έτος θανάτου του
Σύγχυση υπάρχει σχετικά με το ακριβές έτος θανάτου του,αφού σε κώδικα της Μητρόπολης Μονεμβασιάς που μας έχει σωθεί και περιγράφει την εκλογή του διαδόχου του αναγράφεται ως ημερομηνία την 16η Αυγούστου 1718, ωστόσο μας έχει σωθεί συμφωνητικό έγγραφο στη βιβλιοθήκη της Μονής του Αγίου Ιωάννου Θεολόγου της Πάτμου με ημερομηνία 16 Αυγούστου 1719 με το οποίο πακτωνει ισοβίως το μετόχι του Αγίου Ιωάννου Θεολόγου της Πάτμου στη βορεινή πλευρά του Κάστρου της Χώρας της Αμοργού: σύμφωνα με αυτη τη συμφωνία ο Νικόδημος θα μεριμνούσε για την ανακαίνισή του μόλις του παραχωρείτο το μετόχι. Στην Αμοργό υπάρχει ο τάφος του και συγκεκριμένα στο πλακόστρωτο δάπεδο ναϋδρίου αφιερωμένου στη Μεταμόρφωση του Σωτήρος φέροντος ανάγλυφη διακόσμηση. Στην επιγραφή που φέρει αναφέρεται ως έτος θανάτου του 1 Αυγούστου 1730, όμως πιθανότατα η ημερομηνία αυτύ σχετίζεται με την ανακομιδή των οστών του και την τοποθέτηση επιτυμβίου.
Πηγές
Κατηγορία:Έλληνες λόγιοι του 17ου αιώνα
Τιμόθεος Γ΄ Αλεξανδρείας
Ο Τιμόθεος Γ΄ (απεβ. 481), που ονομάζεται Σαλοφακίολος, ήταν Πατριάρχης της Αλεξάνδρειας από το 460 έως το 475, και πάλι από το 477 μέχρι το τέλος του.
Ήταν οπαδός της Δ΄ Οικουμενικής Συνόδου στη Χαλκηδόνα και αντίπαλος του Μονοφυσισμού. Ως εκ τούτου δεν αναγνωρίζεται από την Κοπτική Εκκλησία, η οποία θεωρεί τον επόμενο Τιμόθεο Δ΄ ως Τιμόθεο Γ΄.
Το 460 ο Αυτοκράτορας απέλασε τον μιαφυσίτη Πατριάρχη Τιμόθεο Β΄ Αίλουρο από την Αλεξάνδρεια και εγκατέστησε τον Χαλκηδόνιο Τιμόθεο Σαλοφακίολο ως Πατριάρχη.
Το 475 μία εξέγερση προκάλεσε την επιστροφή του Τιμόθεου Αίλουρου, αλλά απεβίωσε μόλις δύο χρόνια αργότερα το 477. Ο Αυτοκράτορας απέλασε τον επιλεγμένο διάδοχό του Πέτρο Γ΄ Μόνγκο και αποκατέστησε τον Σαλοφακίολο στην επισκοπή του, την οποία διατήρησε μέχρι το τέλος του το 481
Πηγές
Κατηγορία:Πατριάρχες Αλεξανδρείας και πάσης Αφρικής
Τοπική κυβέρνηση
Η τοπική κυβέρνηση είναι (συνήθως) το χαμηλότερο επίπεδο της δημόσιας διοίκησης στα περισσότερα κράτη. Ο όρος χρησιμοποιείται σε αντίθεση με τα γραφεία τα οποία υπάγονται στην κυβέρνηση. Συνήθως τα γραφεία υπάγονται στην κεντρική κυβέρνηση, την εθνική κυβέρνηση, ή (κατά περίπτωση) την ομοσπονδιακή κυβέρνηση ή ακόμα και σε κάποια υπερεθνική κυβέρνηση. Οι τοπικές κυβερνήσεις γενικά ενεργούν εντός των αρμοδιοτήτων που τους έχουν ανατεθεί από τη νομοθεσία ή τις οδηγίες της κυβέρνησης. Στα ομοσπονδιακά κράτη, η τοπική κυβέρνηση είναι ο 3ος ή ο 4ος βαθμός της κυβέρνησης, ενώ στα ενιαία κράτη η τοπική κυβέρνηση συνήθως καταλαμβάνει τη δεύτερη ή τρίτη βαθμίδα της κυβέρνησης, συχνά με μεγαλύτερη αυτονομία από τις διοικητικές μονάδες υψηλότερου επιπέδου (π.χ. περιφέρειες).
Κατηγορία:Τοπικισμός (πολιτική) Κατηγορία:Δημοτική διοίκηση
Θάνατοι τον Σεπτέμβριο του 2018
Παραπομπές
09
Τιγκρινιακή γλώσσα
Τα Τιγκρινιακά (ትግርኛ) είναι αφροασιατική γλώσσα του κλάδου των Σημιτικών γλωσσών. Ομιλείται κυρίως στην Ερυθραία και τη βόρεια Αιθιοπία στο Κέρας της Αφρικής, με συνολικά γύρω στους 6.915.000 ομιλητές.
Οι ομιλητές της Τιγκρινιακής γλώσσας στην Αιθιοπία αριθμούν γύρω στα 4.320.000 άτομα και βρίσκονται στο κέντρο της βόρειας περιοχής Τιγκράι. Οι ομιλητές της Τιγκρινικής στην Ερυθραία ανέρχονται συνολικά σε 2.540.000 και συγκεντρώνονται στις νότιες και κεντρικές περιοχές. Η Τιγκρινική ομιλείται επίσης από μετανάστες από αυτές τις περιοχές, συμπεριλαμβανομένου κάποιων Εβραίων Αιθιόπων.
Αλέξανδρος Χαμπίδης
Ο Αλέξανδρος Χαμπίδης ήταν Κύπριος ποδοσφαιριστής. Αγωνίστηκε στη θέση του τερματοφύλακα. Ήταν γνωστός με το προσωνύμιο Πάπυρος.
Γεννήθηκε στις 12 Μαΐου 1935 στον Άγιο Θεόδωρο Καρπασίας. Εντάχθηκε στην Ανόρθωση Αμμοχώστου το 1953. Από το 1956 έως τα μέσα της δεκαετίας του '60 ήταν ο βασικός τερματοφύλακας της Ανόρθωση.. Διετέλεσε και αρχηγός της ομάδας. Με την Ανόρθωση κατέκτησε 5 πρωταθλήματα, 3 κύπελλα και δύο Ασπίδες Πάκκου.
Την περίοδο 1982-1987 διετέλεσε μέλος του διοικητικού συμβουλίου της Ανόρθωση.
Απεβίωσε τον Φεβρουαρίου του 2020.
Βιβλιογραφία
Κατηγορία:Κύπριοι ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Ανόρθωσης Κατηγορία:Ποδοσφαιριστές Α΄ κατηγορίας Κύπρου
Ρενέ Ιγκίτα
<div class="plainlinks" style="margin-left:0.5em; margin-bottom:0.5em; border-top:1px solid #ccc; border-bottom:1px solid #ccc; padding:2px; background:#F9F9F9; text-align:left; font-size:95%;"> Το άρθρο αυτό είναι ανεπαρκώς ανεπτυγμένο ή ανολοκλήρωτο. Η [ βοήθειά σας] είναι καλοδεχούμενη!
Ο Ρενέ Ιγκίτα (René Higuita, γεννήθηκε 27 Αυγούστου 1966) είναι Κολομβιανός πρώην ποδοσφαιριστής, ο οποίος αγωνιζόταν ως τερματοφύλακας. Έχει το παρατσούκλι "Ελ Λόκο" (ο Τρελός) για το στυλ παιχνιδιού του, το οποίο περιελάμβανε συχνές εξόδους από το καρέ και κατοχή μπάλας με τα πόδια, καθώς και τη ροπή που είχε προς το δραματικό. Έχοντας πετύχει 41 γκολ, είναι ένας από τους δέκα τερματοφύλακες με τα περισσότερα γκολ.
Ο τρόπος παιχνιδιού του παρουσιάστηκε για πρώτη φορά στο παγκόσμιο κοινό κατά τη διάρκεια του Παγκόσμιο Κύπελλο του 1990, και κρίθηκε πρωτοποριακός, εμπνέοντας τους τερματοφύλακες να δώσουν περισσότερο έμφαση και να αναλάβουν περισσότερες ευθύνες όταν είναι μακριά από το τέρμα. Ο τρόπος παιχνιδιού του βοήθησε την Κολομβία να περάσει στο τους ομίλους, όμως στους "16" απέναντι στο Καμερούν, ενώ βρισκόταν μακριά από το τέρμα, προσπάθησε να ντριπλάρει ανεπιτυχώς τον Ροζέ Μιλά, με αποτέλεσμα να χάσει την μπάλα και ο Ροζέ Μιλά να σκοράρει, δίνοντας την πρόκριση στο Καμερούν.
Επίσης, θεωρείται ότι εφηύρε το λεγόμενο "χτύπημα του σκορπιού", όπου ο τερματοφύλακας βουτάει προς τα εμπρός φέρνοντας τα πόδια πάνω από το κεφάλι και στην πορεία αποκρούει και την μπάλα με δύο πόδια του. Στην πράξη είναι διασημότερο όταν το χρησιμοποίησε σε ένα φιλικό αγώνα με την Εθνική Αγγλίας το 1995 αποκρούοντας μία σέντρα του Τζέιμι Ρέντναπ.
Σε επίπεδο συλλόγων έχει αγωνιστεί σε πολλές ομάδες, αλλά τις περισσότερες συμμετοχές τις είχε στην Ατλέτικο Νασιονάλ.
Εξωτερικοί σύνδεσμοι
Κατηγορία:Κολομβιανοί ποδοσφαιριστές Κατηγορία:Τερματοφύλακες ποδοσφαιριστές που έχουν βάλει γκολ Κατηγορία:Ποδοσφαιριστές Εθνικής Κολομβίας Κατηγορία:Ποδοσφαιριστές Πρωταθλήματος Κολομβίας Κατηγορία:Ποδοσφαιριστές Ατλέτικο Νασιονάλ Κατηγορία:Ποδοσφαιριστές Παγκοσμίου Κυπέλλου 1990 Κατηγορία:Ποδοσφαιριστές Κόπα Αμέρικα 1987 Κατηγορία:Ποδοσφαιριστές Κόπα Αμέρικα 1989 Κατηγορία:Ποδοσφαιριστές Κόπα Αμέρικα 1991 Κατηγορία:Ποδοσφαιριστές Κόπα Αμέρικα 1995 Κατηγορία:Ποδοσφαιριστές Κόπα Αμέρικα 1999
Μπεϊνάσκο
Το Μπεϊνάσκο (ιταλικά: Beinasco) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Μπαρόνε Καναβέζε
Το Μπαρόνε Καναβέζε (ιταλικά: Barone Canavese) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Χανς Σβαρτς (καλλιτέχνης)
Ο Χανς Σβαρτς (29 Δεκεμβρίου 1922 – 28 Μαΐου 2003), ήταν ένας πολυγραφότατος Αυστριακός καλλιτέχνης, ο οποίος πέρασε το μεγαλύτερο μέρος της ζωής του στη Βρετανία και διακρίθηκε για τη ζωγραφική πορτρέτων του, αρκετά παραδείγματα της οποίας βρίσκονται στην Εθνική Πινακοθήκη Πορτρέτων του Λονδίνου. Ο Σβαρτς ήταν Εβραίος και αναγκάστηκε να εγκαταλείψει την Αυστρία το 1938, όταν ανέλαβαν οι Ναζί και πήγε εξόριστος στη Βρετανία.
Βιογραφία
Ο Σβαρτς γεννήθηκε στη Βιέννη από Εβραίους γονείς. Η μητέρα του πέθανε όταν ήταν 12 ετών, δύο χρόνια πριν μπει στο σχολείο τέχνης στη Βιέννη. Με το Anschluss, το 1938, ο Σβαρτς αναγκάστηκε να εγκαταλείψει τις σπουδές του. Λίγο αργότερα, άφησε την Αυστρία με ένα Kindertransport και πήρε το δρόμο για την Αγγλία. Ο πατέρας του, τραπεζικός υπάλληλος, δεν κατάφερε να δραπετεύσει από τη Βιέννη και αργότερα δολοφονήθηκε στο στρατόπεδο συγκέντρωσης του Άουσβιτς.
Φτάνοντας στην Αγγλία, ο νεαρός Σβαρτς εργάστηκε ως εργάτης για ένα χρόνο στο Bournville, προτού εγκλωβιστεί στη Νήσο του Μαν ως εχθρός εξωγήινος. Όταν αποφυλακίστηκε το 1941, ο Σβαρτς γράφτηκε στο Κολέγιο Τεχνών του Μπέρμινχαμ και σπούδασε εκεί μέχρι το 1943. Στη συνέχεια, ο Σβαρτς πέρασε δύο χρόνια δουλεύοντας σε ένα εμπορικό στούντιο τέχνης πριν να καθιερώσει τον εαυτό του ως ανεξάρτητο εμπορικό εικονογράφο, όταν τελείωσε ο Δεύτερος Παγκόσμιος Πόλεμος. Ολοκλήρωσε αρκετές τοιχογραφίες για δημόσια κτήρια και επίσης κάποιες εργασίες για το Φεστιβάλ της Βρετανίας το 1951. Για σχεδόν είκοσι χρόνια ο Σβαρτς εργάστηκε για πολλούς πελάτες υψηλού επιπέδου, όπως η Shell, το Post Office και η BOAC, μέχρι που το 1964 αποφάσισε να επικεντρωθεί με πλήρη απασχόληση στη ζωγραφική και τη γλυπτική του. Το 1966 ο Σβαρτς και η οικογένειά του μετακόμισαν στο Σόμερσετ, από το Χάμπστεντ, όπου επέκτεινε το εύρος της δουλειάς του, ζωγραφίζοντας περισσότερα τοπία, αναλαμβάνοντας περισσότερα γλυπτά και χρησιμοποιώντας ακουαρέλες για πρώτη φορά.
Από το 1970 μέχρι τον θάνατό του, ο Σβαρτς έζησε και εργάστηκε στο Γκίνουιτς και παρήγαγε μερικά από τα καλύτερα έργα του στο στούντιο του εκεί. Το 1984 η Εθνική Πινακοθήκη Πορτρέτων ανέθεσε στον Σβαρτς να δημιουργήσει ένα ομαδικό πορτρέτο αρκετών συνδικαλιστικών ηγετών. Η εικόνα των Τζόε Γκόρμλεϊ, Σιντ Βέιγκχελ και Τομ Τζάκσον, που προέκυψε με περιστέρια να πετούν γύρω τους είναι ίσως το πιο γνωστό έργο του. Άλλα αξιοσημείωτα πορτρέτα του Σβαρτς αυτής της περιόδου περιλαμβάνουν απεικονίσεις της Τζάνετ Σούζμαν, του Νικόλαου Πέβσνερ και του ποιητή Άιβορ Κάτλερ. Από το Γκρίνουιτς, ο Σβαρτς ζωγράφισε πολλά αστικά τοπία, που συχνά απεικονίζουν τους δρόμους στην άμεση γειτνίασή του, αλλά και το Κάναρι Γουάρφ και τη Νήσο των Σκύλων. Ο Σβαρτς έγραψε πολλά βιβλία για καλλιτεχνικές τεχνικές και, με τη σύζυγό του Λένα, ένα βιβλίο για την περιοχή Χαλεσόουεν των Γουέστ Μίντλαντς.
Το 1981, ο Σβαρτς κέρδισε το Βραβείο Κυνηγετικής Τέχνης για έναν πίνακα ακουαρέλας. Κατά τη διάρκεια των δεκαετιών του 1980 και του 1990 πραγματοποίησε μια σειρά από εκθέσεις με καλή αποδοχή σε εμπορικές γκαλερί. Αυτές περιελάμβαναν μια σειρά στην γκαλερί Thackeray και μεμονωμένες εκθέσεις στην γκαλερί Κόμπτον το 1983, την γκαλερί Μπεν Ουρί το 1985, την Πινακοθήκη Γούντλαντς το 1991, το Κέντρο Στέρνμπεργκ το 1992 και τη Γκαλερί Νέα Ακαδημία το 1995 και το 2001. Ο οίκος δημοπρασιών Μπόνχαμς πούλησε τα περιεχόμενα του στούντιο του το 2004.
Συνδρομές
Ο Σβαρτς ήταν μέλος ή συνδεδεμένος με τους ακόλουθους οργανισμούς:
Παραπομπές
Κατηγορία:Εβραίοι καλλιτέχνες Κατηγορία:Αυστριακοί καλλιτέχνες
Γουαϊφέρος του Μπενεβέντο
Ο Γουαϊφέρος, Guaifer, επίσης Waifer, Waifar ή Gaideris, (άκμασε 878 - 881) ήταν πρίγκιπας του Μπενεβέντο από το 878, δηλ. από το τέλος τού θείου του Aντέλχι, μέχρι το δικό του τέλος λίγα χρόνια αργότερα, το 881.
Βιογραφία
Ήταν γιος του Ράντελγκαρ πρίγκιπα του Μπενεβέντο, αλλά ήταν πολύ μικρός, για να διαδεχθεί τον πατέρα του, όταν εκείνος απεβίωσε το 854. Έτσι έπρεπε να περιμένει πρώτα το τέλος τού θείου του.
Το 879, κατά τη διάρκεια της διαμάχης για τον θρόνο της Κάπουα και της επισκοπής της, ήρθε να βοηθήσει τον Πάντενουλφ κόμη της Κάπουα ενάντια στον κουνιάδο εκείνου Λάντο Γ΄ κόμη της Κάπουα.
Κατηγορία:Πρίγκιπες του Μπενεβέντο
Μπιμπιάνα
Η Μπιμπιάνα (ιταλικά: Bibiana) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Παραπομπές
Κατηγορία:Δήμοι της Μητροπολιτικής Πόλεως του Τορίνο
Νεοχώρι Πέλλας
Το Νεοχώρι βρίσκεται στην Κεντρική Μακεδονία και την Περιφερειακή Ενότητα Πέλλας (πρώην νομό) και ανήκει στο δήμο Αριδαίας. Το Νεοχώρι έχει υψόμετρο 167 μέτρα από την επιφάνεια της θάλασσας. Αναφέρεται επίσημα, μετά την απελευθέρωση, το 1918 στο ΦΕΚ 152Α - 09/07/1918 να προσαρτάται στην τότε κοινότητα Καρλάτ (Μηλέας). Σύμφωνα με το σχέδιο Καλλικράτης, μαζί με το Μοναστηράκι αποτελούν την τοπική κοινότητα Βορεινού που ανήκει στη δημοτική ενότητα Αριδαίας του Δήμου Αλμωπίας και σύμφωνα με την απογραφή του 2011 έχει πληθυσμό 395.
Για την ιστορία, το Νεοχώρι ήταν το πρώτο χωριό στο οποίο παρήχθη ηλεκτροδότηση.(απροσδιόριστη πληροφορία). Είναι κατά κύριο λόγο ποντιακό χωριό, καθώς η πλειονότητα των κατοίκων είναι Πόντιοι.
Παραπομπές
Κατηγορία:Χωριά του νομού Πέλλας Κατηγορία:Δήμος Αλμωπίας
Ραϊχσκομισαριάτ Όστλαντ
Το Ραϊχσκομισαριάτ Όστλαντ ιδρύθηκε από τη Ναζιστική Γερμανία το 1941 κατά τη διάρκεια του Β' Παγκοσμίου Πολέμου, αποτελώντας το καθεστώς κατοχής στα κράτη της Βαλτικής (Εσθονία, Λετονία και Λιθουανία) και στη δυτική Λευκορωσική Σοβιετική Σοσιαλιστική Δημοκρατία. Στα έγγραφα αναφερόταν ως Βαλτικό Κράτος. Η πολιτική οργάνωση –μετά από μια αρχική περίοδο στρατιωτικής διοίκησης πριν από την ίδρυση Κομισαριάτου– περιελάμβανε πολιτική διοίκηση από γερμανούς, ονομαστικά υπό την εξουσία του Υπουργείου του Ράιχ για τα Κατεχόμενα Ανατολικά Εδάφη με επικεφαλής τον ναζιστή ιδεολόγο Άλφρεντ Ρόζενμπεργκ και τον Χάινριχ Λος.
Μπόμπιο Πέλλιτσε
Το Μπόμπιο Πέλλιτσε (ιταλικά: Bobbio Pellice) είναι ιταλικός δήμος στην Μητροπολιτική Πόλη του Τορίνο, στην περιφέρεια του Πεδεμοντίου.
Παραπομπές
Κατηγορία:Δήμοι της Μητροπολιτικής Πόλεως του Τορίνο
Ραϊχσκομισαριάτ Όστλαντ
Κατά τη διάρκεια του 1943 και του 1944, ο Κόκκινος Στρατός σταδιακά ανακατέλαβε το μεγαλύτερο μέρος του εδάφους του Όστλαντ στην προέλασή του προς τα δυτικά, αλλά οι δυνάμεις της Βέρμαχτ αντιστέκονταν μέχρι τέλους. Με το πέρας του Β' Παγκοσμίου Πολέμου στην Ευρώπη και την ήττα του Γερμανία το 1945, το έπαψε να υπάρχει.
Εξωτερικοί σύνδεσμοι
Κατηγορία:Ιστορία των Κρατών της Βαλτικής Κατηγορία:Γερμανικές στρατιωτικές κατοχές Κατηγορία:Τοποθεσίες του Ολοκαυτώματος Κατηγορία:Γερμανοποίηση
Ούρσους του Μπενεβέντο
Ο Ούρσους, Ursus ή Orso (απεβ. το 892) διαδέχθηκε τον πατέρα του, Άιουλφ Β΄, ως πρίγκιπας του Μπενεβέντο το 890 ή το 891.
Βιογραφία
"Ursus ... splendida progenies ... hunc genuit princeps Bardorum stemmate clarus Radelchis".
Δηλ.:
Ο Ούρσος ... εξόχων γονέων ... γέννησε τον πρίγκιπα των [Λογγο]βάρδων, καταγωγής διάσημης, τον Ραντέλχι.
Βιβλιογραφικές αναφορές
Κατηγορία:Πρίγκιπες του Μπενεβέντο Κατηγορία:Σελίδες με μη επιθεωρημένες μεταφράσεις
Μπολλένγκο
Παραπομπές
Κατηγορία:Δήμοι της Μητροπολιτικής Πόλεως του Τορίνο
Χριστίνα της Δανίας, βασίλισσα της Σουηδίας
Η Χριστίνα της Δανίας, βασίλισσα της Σουηδίας ή Χριστίνα Μπιόρνσνταττερ της Δανίας (δαν.: Kirstine Björnsdatter, σουηδ.: Kristina Björnsdotter, περί το 1120 - περί το 1165), βασίλισσα της Σουηδίας λόγω του γάμου της με τον βασιλιά Έρικ Θ΄ τον Άγιο και μητέρα του Κνούτου Α΄ της Σουηδίας. Η Χριστίνα ήταν κόρη του Μπιόρν Χάραλντσεν Ίρόνσαϊντ γιου του Δανού πρίγκιπα Χάραλντ Κέσζα νόθου γιου του Ερρίκος Α΄ της Δανίας και της συζύγου του Κατερίνας Ίντζεσνταττερ κόρης του Ίνγκε του πρεσβύτερου. Έμεινε ορφανή από πατέρα (1134), όταν αυτός δολοφονήθηκε από τον θείο του Ερρίκος Β΄ της Δανίας. Ο μοναδικός επιζήσας συγγενής της, ο αδελφός του πατέρα της Όλαφ Χάραλνσεν, ζήτησε καταφύγιο στη Σουηδία και στη συνέχεια έγινε βασιλιάς της Σκανίας (1140 - 1143).
Βασίλισσα της Δανίας λόγω των δικαιωμάτων της μητέρας της
Την ίδια εποχή η Χριστίνα παντρεύτηκε στη Σουηδία έναν άντρα που δεν είχε βασιλικό αίμα: τον Έρικ Τζέντβαρντσον, ο οποίος θα γίνει βασιλιάς της Σουηδίας και θα μείνει γνωστός ως Έρικ Θ΄ ο Άγιος και καταγόταν από την επαρχία του Βάστεργκοτλαντ στα σύνορα με τη Δανία. Από την ηλικία του Κνούτου διαπιστώνεται ότι ο γάμος έγινε περίπου στις αρχές της δεκαετίας του 1140. Ο γιος της Έρικ με τη γέννηση του είχε δικαιώματα να διεκδικήσει τον βασιλικό θρόνο της Σουηδίας λόγω της μητέρας του, η Χριστίνα με τη σειρά της είχε κληρονομικά δικαιώματα στη Σουηδία από τη δική της μητέρα αφού η αρσενική βασιλική γραμμή του Οίκου του Στενκίλ είχε ξεκληριστεί από τη δεκαετία του 1120. Ο νέος βασιλιάς Σβέρκερ ο Πρεσβύτερος δεν είχε συγγενείς από τη βασιλική οικογένεια γι'αυτό έδωσε βασιλικά δικαιώματα στον σύζυγο της Έρικ (1050), 6 χρόνια αργότερα με τη δολοφονία του Σβέρκερ Α΄ (1156) η Χριστίνα και ο σύζυγος της Έρικ θα γίνουν βασιλείς της Σουηδίας, η βασιλεία τους θα διαρκέσει 4 χρόνια (1156 - 1160).
Σύγκρουση με τους μοναχούς
Η βασίλισσα Χριστίνα έμεινε γνωστή με τη σύγκρουση της με τους μοναχούς του αβαείου του Βάρνχεμ στο Βάστεργκοτλαντ που διεκδικούσε την περιουσία της μονής σαν κληρονομιά της, παρενοχλούσε τους μοναχούς στέλνοντας γυμνές χορεύτριες να χορεύουν μπροστά τους. Οι μοναχοί αναγκάστηκαν να καταφύγουν στο αβαείο του Βίτσκαλ στη Δανία 1158 αλλά όταν ο πάπας απείλησε τη Χριστίνα με αφορισμό η ίδια και ο σύζυγος της αναγκάστηκαν να υποχωρήσουν και να δεχτούν τους μοναχούς πίσω. Ο σύζυγος της δολοφονήθηκε στον Καθεδρικό ναό της Ουψάλας (1160) και η ίδια με τη βοήθεια των οπαδών του γιου της δραπέτευσε στη Δανία μαζί με το στέμμα του συζύγου της όπου βασίλευε ο ξάδελφος της Βάλντεμαρ ο Μέγας. Ο γιος της Κνούτος έγινε στη συνέχεια βασιλιάς ως Κνούτος Α΄ της Σουηδίας (1167) και ρύθμισε την αγιοποίηση του δολοφονημένου πατέρα του, η Χριστίνα ακούγεται ότι πέθανε τα πρώτα χρόνια της βασιλείας του γιου της χωρίς να είναι γνωστή η ακριβής ημερομηνία.
Οικογένεια
Με τον σύζυγο της Έρικ Θ΄ της Σουηδίας παιδιά της ήταν:
Πηγές
Κατηγορία:Οίκος των Έστριντσεν Κατηγορία:Βασίλισσες της Σουηδίας Κατηγορία:Οίκος του Έρικ
Μάρκο Ματεράτσι
Ο Μάρκο Ματεράτσι (Marco Materazzi, 19 Αυγούστου 1973) είναι Ιταλός παλαίμαχος ποδοσφαιριστής και προπονητής. Αγωνίστηκε ως αμυντικός και κατέκτησε με την εθνική ομάδα της Ιταλίας το Μουντιάλ του 2006.
Ο Ματεράτσι αγωνίστηκε 41 φορές με το εθνόσημο από το ντεμπούτο του το 2001 μέχρι το 2008, και έπαιξε σε δύο παγκόσμια κύπελλα και δύο ευρωπαϊκά πρωταθλήματα. Ήταν ένας από τους παίκτες κλειδιά στον τελικό του Παγκοσμίου Κυπέλλου το 2006 ενάντια στη Γαλλία, όπου σκόραρε το γκολ της Ιταλίας και στην παράταση δέχτηκε κεφαλιά στο στήθος από τον Ζιντάν, ο οποίος τιμωρήθηκε με κόκκινη κάρτα. Στη συνέχεια, η Ιταλία κέρδισε το Μουντιάλ στα πέναλτι, όπου ο Ματεράτσι σκόραρε ξανά.
Παραπομπές
Κατηγορία:Ιταλοί ποδοσφαιριστές Κατηγορία:Ποδοσφαιριστές Εθνικής Ιταλίας Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Ευρωπαϊκού Πρωταθλήματος 2004 Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Ευρωπαϊκού Πρωταθλήματος 2008 Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Ποδοσφαιριστές Σέριε Α Κατηγορία:Ποδοσφαιριστές Ίντερ Κατηγορία:Αμυντικοί ποδοσφαιριστές Κατηγορία:Ιταλοί προπονητές ποδοσφαίρου Κατηγορία:Ξένοι ποδοσφαιριστές στην Ινδία Κατηγορία:Παίκτες νικητές Παγκοσμίου Κυπέλλου ποδοσφαίρου FIFA Κατηγορία:Ποδοσφαιριστές Κάρπι ΦΚ 1909
Μπάλα Μπεχμενλί
Το Μπάλα Μπεχμενλί (επίσης, Μπάλα Μπεγκμενλί και το Μπάλα-Μπεχμανλί) αποτελεί χωριό και δήμο της επαρχίας Φιζουλί του νοτιοανατολικού Αζερμπαϊτζάν. Έχει πληθυσμό 3,297 κατοίκων.
Παραπομπές
Κατηγορία:Κατοικημένες περιοχές στην Επαρχία Φιζουλί
Πάπας Βενέδικτος ΙΔ΄
Ο πάπας Βενέδικτος ΙΔ΄ (Papa Benedetto XIV, 31 Μαρτίου 1675 - 3 Μαΐου 1758), που γεννήθηκε ως Πρόσπερο-Λορέντσο Λαμπερτίνι, ήταν ποντίφικας από τις 17 Αυγούστου 1740 έως το 1758 που απεβίωσε.
Αρχιεράτευσε για 17 έτη, 8 μήνες και 17 ημέρες.
Είναι ίσως ένας από τους μεγαλύτερους λογίους του Καθολικισμού, που όμως συχνά παραβλέπεται. Προώθησε την επιστημονική εκπαίδευση, την τέχνη Μπαρόκ, αναζωογόνησε τον Θωμισμό και τη μελέτη της ανθρώπινης μορφής. Ήταν προσηλωμένος σταθερά και με μεγάλη αφοσίωση στην Αντιμεταρρύθμιση, όπως διατυπώθηκε στη Σύνοδο του Τρέντο και στην αυθεντικά Καθολική διδασκαλία. Ο Βενέδικτος αφαίρεσε αλλαγές που είχαν γίνει στη Σύνοψη, ζήτησε ειρηνικά να αντιστρέψει την εκκοσμίκευση σε ορισμένες Ευρωπαϊκές Αυλές, αναβίωσε τελετές με μεγάλη λαμπρότητα και δημοσίευσε πολλές πραγματείες.
Στη διακυβέρνηση του Παπικού κράτους μείωσε τη φορολογία και ενθάρρυνε τη γεωργία. Υποστήριξε το ελεύθερο εμπόριο. Ως μελετητής έθεσε τις βάσεις του παρόντος Μουσείου του Βατικανού. Ο Βενέδικτος ΙΔ΄ μπορεί να θεωρηθεί πολυμαθής, λόγω του πλήθους μελετών του στην αρχαία Λογοτεχνία, τη δημοσίευση εκκλησιαστικών βιβλίων και εγγράφων, τη σπουδή του ανθρώπινου σώματος και τη μεγάλη αφοσίωσή του στην Τέχνη και τη θεολογία. Ο Οράτιος Γουόλπολ τον περιέγραψε ως "ιερέα χωρίς έπαρση, πρίγκιπα χωρίς ευνούμενους και πάπα χωρίς ανιψιούς".
Κατηγορία:Πάπες Κατηγορία:Ιταλοί Πάπες Κατηγορία:Πάπες 18ου αιώνα
Νικόλαος Οικονομίδης (βυζαντινολόγος)
Ο Νικόλαος Οικονομίδης (14 Φεβρουαρίου 1934 – 31 Μαΐου 2000) ήταν Ελληνό-καναδός Βυζαντινολόγος, και ένας από τους κορυφαίους ειδικούς στο πεδίο της Βυζαντινής διοίκησης.
Βιογραφικό
Γεννήθηκε στην Αθήνα και τη περίοδο από το 1951 έως το 1956 σπούδασε στο Πανεπιστήμιο Αθηνών υπό την επίβλεψη του Βυζαντινολόγου Διονύσιου Ζακυθηνού. Αφού απόκτησε το πτυχίο του, το 1958 μετέβη στο Παρίσι για την εκπόνηση διδακτορικών σπουδών υπό τον Πωλ Λεμέρλ. Επίσης, οι σπουδές του στο Παρίσι τον εισήγαγαν στην έννοια της Σιγιλλογραφίας, και τον βοήθησαν στην ανακάλυψη του αποκαλούμενου Τακτικόν του Εσκοριάλ ή Τακτικόν Οικονομίδη. Το αποτέλεσμα της δουλειάς του στο Τακτικόν του Εσκοριάλ και σε άλλα Τακτικά (λίστες θέσεων στα Βυζαντινά αυτοκρατορικά συμπόσια) δημοσιεύθηκε το 1972, με τον τίτλο Les listes de préséance byzantines des IXe et Xe siècle, που περιελάμβανε μετάφραση και σχολιασμό των Τακτικών. Ο Νικόλαος Οικονομίδης επέστρεψε στην Ελλάδα, αλλά το καθεστώς της Χούντας των Συνταγματαρχών το 1967 τον εξανάγκασε να εξοριστεί στον Καναδά μαζί με τη σύζυγο του, μελετήτρια της Οθωμανικής Αυτοκρατορίας Ελισάβετ Ζαχαριάδου. Τον Ιούλιο του 1969, αποδέχθηκε τη θέση του καθηγητή Βυζαντινής ιστορίας στο Πανεπιστήμιο του Μόντρεαλ, μια θέση που κράτησε έως το 1989, όταν και επέστρεψε στην Αθήνα όπου διορίστηκε στην έδρα της Βυζαντινής ιστορίας στο Πανεπιστήμιο Αθηνών. Απεβίωσε στις 31 Μαΐου 2000.
Εκτός από το έργο του Listes de préséance, σε άλλα σημαντικά του έργα περιλαμβάνονται οι επτά τόμοι του Archives de l' Athos. Πρόκειται για ένα πολύτομο έργο με έγγραφα των μοναστηριών του Αγίου Όρους, που ξεκίνησε ο Πωλ Λεμέρλ. Επίσης, ένα ακόμη σημαντικό έργο του Νικόλαου Οικονομίδη είναι η μελέτη και λεπτομερής καταγραφή της εκτενούς συλλογής Βυζαντινών σφραγίδων του κέντρου ερευνών Ντάμπαρτον Όουκς (Dumbarton Oaks). Το έργο του αυτό τον οδήγησε στην δημιουργία ενός νέου επιστημονικού περιοδικού, του οποίου ήταν επιμελητής, το Studies in Byzantine Sigillography.
Πηγές
Κατηγορία:Έλληνες ιστορικοί Κατηγορία:Καθηγητές Εθνικού και Καποδιστριακού πανεπιστημίου Αθηνών Κατηγορία:Απόφοιτοι Εθνικού και Καποδιστριακού Πανεπιστημίου Αθηνών Κατηγορία:Έλληνες βυζαντινολόγοι Κατηγορία:Έλληνες πανεπιστημιακοί
Γιορτινή φορεσιά Σκύρου
Περιγραφή
Η φορεσιά αποτελείται από το κεντημένο από μετάξι εσωτερικό πουκάμισο, τον κοντό γυναικείο επενδύτη (γνωστό και ως μεντενέ), το καλό πουκάμισο το οποίο κατασκευαζόταν από δύο είδη υφασμάτων, τον καπχά (μεταξωτό ύφασμα που χρησίμευε ως εξάρτημα της φορεσιάς), το πολύπτυχο φουστάνι και τον αμάνικο επενδύτη που κάποιες φορές ήταν φτιαγμένος από πολύτιμα υλικά.
Τη φορεσιά συμπληρώνει ο κεφαλόδεσμος, ο οποίος αποτελείται από τέσσερα μέρη, το λευκό βαμβακερό μαντήλι, το κόκκινο μεταξωτό καπιτσάλι, τη μεταξωτή μπόλια και την καλύπτρα του κεφαλιού τον φτα, που αποτελεί το σημαντικότερο κομμάτι του κεφαλόδεσμου. Ο στολισμός της φορεσιάς ολοκληρώνεται από μια χρυσή ζώνη και ασημένια κλειδωτήρια καθώς και από το κόσμημα του κεφαλιού.
Εξωτερικοί σύνδεσμοι
Europeana: Γυναικεία νυφική ενδυμασία Σκύρου. Κατηγορία:Ελληνικές φορεσιές
Κακοκαιρία Αθηνά
Η Κακοκαιρία Αθηνά ήταν ένας πρώιμος εξωτροπικός κυκλώνας που επέφερε καταστροφές στην Ελλάδα και την Ιταλία στις αρχές Οκτωβρίου 2021, ξεκινώντας στις 6 Οκτωβρίου πάνω από την κεντρική Ιταλία πριν ακολουθήσει μια ασταθή διαδρομή προς το Ιόνιο Πέλαγος. Στη συνέχεια εξασθένησε προτού διαλυθεί στις 11 Οκτωβρίου στο Αιγαίο Πέλαγος.